
Α Π Ο Σ Π Α Σ Μ Α

Από το αριθ. 11/2017 πρακτικό συνεδρίασης Δ.Σ Δήμου Τεμπών


Σήμερα στις 19 του μήνα Σεπτεμβρίου του έτους 2017 ημέρα Τρίτη και ώρα 19:00’ το Δημοτικό Συμβούλιο του Δήμου Τεμπών συνήλθε σε τακτική συνεδρίαση στην αίθουσα συνεδριάσεων «Αντλιοστάσιο», ύστερα από την με αριθ. πρωτ. 7544/13-09-17  πρόσκληση του Προέδρου του Δ. Σ.  που δημοσιεύθηκε στον ειδικό χώρο ανακοινώσεων του Δήμου της έδρας και επιδόθηκε με αποδεικτικό στους Συμβούλους αυτού (άρθρο 95 του Ν. 3463/2006) για την συζήτηση και λήψη απόφασης στο κατωτέρω θέμα της ημερήσιας διάταξης.


Πριν από την έναρξη της συνεδρίασης αυτής ο Πρόεδρος διαπίστωσε ότι σε σύνολο ΕΙΚΟΣΙ ΕΠΤΑ ( 27 ) Δημοτικών Σ/λων ήταν:

Π Α Ρ Ο Ν Τ Ε Σ  ( 23 )

	1.  Καρατέγος Μιχάλης 
	
	13. Τσούγιας Χρήστος

	2. Τσάτσαρης Χρήστος
	
	14. Τσιόπα-Λύτρα Γεωργία

	3. Έξαρχος Γεώργιος
	
	15. Μανώλης Γεώργιος

	4. Μπουζέκης Ευθύμιος
	
	16. Μαϊμάρης Δημήτριος

	5. Νταφούλης Κων/νος
	
	17. Μπίκας Χρήστος

	6. Τσιαπλές Θωμάς
	
	18. Τσέτσιλας Δημήτριος

	7. Βλάγκας Ιωάννης
	
	19. Νικολάου Γεώργιος 

	8. Ζησάκη Ξανθή
	
	20. Ζάχος Βασίλειος 

	9. Τσεργάς Κων/νος
	
	21. Κυρίτσης Γεώργιος

	10. Πανάγου Ελευθερία
	
	22. Τζέκας Θωμάς

	11. Σαϊτης Αστέριος
	
	23. Κακαγιάννης Χρήστος

	12. Διψάνας Αχιλλεύς
	
	24. 


Α Π Ο Ν Τ Ε Σ  ( 4 )

	1. Ντόντος Γεώργιος 
	
	3. Γκατζόγιας Παναγιώτης 

	2. Καραναστάσης Αθανάσιος 
	
	4. Αργυρίου Ιωάννης 

Αν και νόμιμα κληθέντες


Στην συνεδρίαση προσκλήθηκε και παρέστη ο ΔΗΜΑΡΧΟΣ κ. Κολλάτος Κων/νος.

  
 Στη συνεδρίαση ορίσθηκε ειδικός γραμματέας  η  Κοντογιάννη  Παρασκευή  υπάλληλος του Δήμου για την τήρηση των πρακτικών.

Προσκλήθηκαν και παρέστησαν οι Πρόεδροι των Δημοτικών και Τοπικών  Κοινοτήτων [Κολότυχος Γεώργιος, Μιχαλάκης Σ., Ζαφείρης Κ., Λαϊνας Αθ., Νταής Βασ.] καθώς και οι  εκπρόσωποι Τοπικών Κοινοτήτων [Λαγούρος Ιωάννης, Βλαχοστέργιος Γεώργιος, Καραμανές Νικ., Σουκοβέλλου Πηλία, Σακκαβός Ιωάννης].
   Ο  Πρόεδρος   του δημοτικού συμβουλίου κ. Καρατέγος,  ύστερα από την διαπίστωση ύπαρξης απαρτίας και αφού πρώτα συμφώνησαν ομόφωνα για την συζήτηση των θεμάτων εκτός ημερήσιας διάταξης, κήρυξε την έναρξη της συνεδρίασης εισάγοντας το θέμα της ημερήσιας διάταξης για συζήτηση.  

ΘΕΜΑ (8ο) «Περί ένταξης ή μη, των Δημοτικών Βοσκήσιμων Γαιών στα Διαχειριστικά Σχέδια Βοσκής» 
Αριθμός   Απόφασης ( 164)
   Το θέμα εισηγήθηκε ο Προϊστάμενος του Γραφείου Γεωργικής Ανάπτυξης κ. Μπετχαβές Σπ.

 
Με το υπ αριθ. πρωτ. 11841/25-07-2017 έγγραφό της, η Δ/νση Αγροτ. Οικονομίας & Κτηνιατρικής της Π.Ε. Λάρισας, καλεί τα φυσικά ή νομικά πρόσωπα στην κυριότητα των οποίων βρίσκονται βοσκήσιμες γαίες, σύμφωνα με τις διατάξεις του άρθρου 10 του Ν. 3208/2003, όπως ισχύει και τις διατάξεις του Π.Δ. 258/1985 «Δημοτικό και Κοινοτικό Κτηματολόγιο» (ΦΕΚ Α΄ 99) όπως ισχύει, να δηλώσουν στην αρμόδια Περιφέρεια με αίτησή τους το αργότερο μέχρι 07/10/2017, εάν επιθυμούν οι εκτάσεις αυτές να συμπεριληφθούν στα Διαχειριστικά Σχέδια Βοσκής (Δ.Σ.Β.) που θα εκπονηθούν. 

Λαμβάνοντας υπόψη: 

α) την υπ’ αριθ. 1058/71977/07-07-2017 Υπουργική Απόφαση σχετικά με τον «Καθορισμός των Προδιαγραφών και του Περιεχομένου των Δ.Σ.Β., στο πλαίσιο εφαρμογής των διατάξεων του ν. 4351/2015 (ΦΕΚ 164 Α')» και δεδομένου ότι σύμφωνα με το άρθρο 1 αυτής, «Οι προδιαγραφές και το περιεχόμενο των Δ.Σ.Β. στοχεύουν στη σύνταξη μελετών διαχείρισης των βοσκήσιμων γαιών, οι οποίες θα έχουν ως επιδίωξη την αειφορική αξιοποίησή τους, προς όφελος της βιώσιμης ανάπτυξης της κτηνοτροφίας και της προστασίας του φυσικού περιβάλλοντος. Συγκεκριμένα με τα Δ.Σ.Β. επιδιώκεται η πλήρης και αντικειμενική απογραφή της φυσιογνωμίας, του καθεστώτος χρήσης και του παραγωγικού δυναμικού των βοσκήσιμων γαιών σε πανελλαδική κλίμακα με σύγχρονες τεχνολογίες, προκειμένου να γίνει ο χωρικός προσδιορισμός, να είναι γνωστή η ακριβής επιφάνειά τους, η αξιόπιστη εκτίμηση της βοσκοϊκανότητάς τους, η λιβαδική κατάσταση και να καταστεί δυνατή η διαίρεσή τους σε λιβαδικές μονάδες, οι οποίες θα κατανεμηθούν στη συνέχεια στους κτηνοτρόφους, ούτως ώστε να εξατομικευτεί η χρήση τους. Επιπλέον, καθορίζονται τα έργα υποδομής και οι βελτιώσεις βλάστησης που θεωρούνται απαραίτητες για την ανάπτυξη των βοσκήσιμων γαιών και την αύξηση της βοσκοϊκανότητάς τους. Το Δ.Σ.Β. ολοκληρώνεται με τον υπολογισμό του κόστους ανάπτυξης και την οργάνωση της διαχείρισης των βοσκήσιμων γαιών και του ζωικού κεφαλαίου». 

β) Σε ότι αφορά το κόστος «το 40 % του μισθώματος από τη χρήση της βοσκής των δημοτικών βοσκήσιμων γαιών περιέρχεται στις οικείες Περιφέρειες» σύμφωνα με το άρθρο 2 παρ. 3 της προαναφερόμενης Υπουργικής Απόφασης, για την κάλυψη των δαπανών εκπόνησης και υλοποίησης των Δ.Σ.Β. με σκοπό τη βελτίωση της βοσκήσιμης γαίας.


Κατόπιν των ανωτέρω ο Δήμος μας οφείλει να αποφασίσει σχετικά με την πρόθεση περί ένταξης ή μη των δημοτικών βοσκήσιμων εκτάσεων στα διαχειριστικά σχέδια βόσκησης που θα εκπονηθούν για την Περιφερειακή Ενότητα Λάρισας.


Συνεχίζοντας, ο Προϊστάμενος του Γραφείου Γεωργικής Ανάπτυξης κ. Μπετχαβές Σπ., πρότεινε στο Δ.Σ. να γίνει το Διαχειριστικό Σχέδιο από την Περιφέρεια Θεσσαλίας , λόγω έλλειψης προσωπικού (ειδικότητες) του Δήμου Τεμπών και πως είναι προς το συμφέρον του Δήμου η Διαχείριση να γίνει από την Περιφέρεια, αφού πρώτα κατατεθούν τίτλοι κυριότητες, τοπογραφικά διαγράμματα κ.λ.π.


Στη συνέχεια το λόγο πήρε ο Πρόεδρος της Κρανέας, ο οποίος διαμαρτυρήθηκε γιατί έρχεται ένα τέτοιο θέμα στο Συμβούλιο για συζήτηση χωρίς να ερωτηθούν τα τοπικά συμβούλια.

Κλείνοντας το θέμα ο Πρόεδρος  κάλεσε το Δ.Σ. ν’ αποφασίσει σχετικά.


Το Δ.Σ. λαμβάνοντας υπόψη τις διατάξεις του άρθρου 65 του Ν.3852/2010, του Ν.3463/2006, τις ανωτέρω διατάξεις, την εισήγηση του θέματος και  μετά από διαλογική συζήτηση. [Μπίκας: Συμφωνώ , αλλά με επιφυλάξεις] 

Αποφασίζει  Ομόφωνα


Τη δήλωση πρόθεσης ένταξης των δημοτικών βοσκήσιμων εκτάσεων του Δήμου Τεμπών, στα Διαχειριστικά Σχέδια Βόσκησης που θα εκπονηθούν από την Περιφέρεια Θεσσαλίας, για την Περιφερειακή Ενότητα Λάρισας. 
Η παρούσα απόφαση έλαβε τον αριθμό 164/2017
…………………………………………………………………………………………………………………………..………………

Εξαντληθέντων των θεμάτων της ημερήσιας διάταξης λύεται η συνεδρίαση.

Έτσι συντάχθηκε το πρακτικό αυτό, υπογράφεται από όλα τα παρόντα μέλη του Δημοτικού Συμβουλίου ως παρακάτω:
Ο Πρόεδρος


 



  Τα Μέλη

              (υπογραφή) 





             (υπογραφές)

Πιστό αντίγραφο

O Πρόεδρος Δ.Σ.
Καρατέγος  Μιχ.
